Tárgyalja: Valamennyi Bizottság

Nyilvános ülés anyaga

**Berettyóújfalu Város Önkormányzata Polgármesterétől**

**Pénzügyi Iroda**

───────────────────────────────────────────────────────

**ELŐTERJESZTÉS**

az Önkormányzat 2018. évi költségvetéséről szóló 2/2018. (II. 23.) önkormányzati rendelet módosítására

Tisztelt Képviselő-testület!

Berettyóújfalu Város Önkormányzata Képviselő-testülete a 162/2018. (VI. 28.) önkormányzati határozatával döntött arról, hogy „Berettyóújfalu város közvilágítási rendszerének bővítése, a rendszer aktív elemeinek korszerűsítése” tárgyában közbeszerzési eljárást indít. Az eljárás keretében az ajánlattételi felhívás öt gazdasági szereplő részére került megküldésre.

A közvilágítási rendszer bővítésével kapcsolatban egy ajánlat érkezett, a Mezei-Vill International Kft.-től. A 179/2018. (VIII. 30.) önkormányzati határozattal a Képviselő-testület a közbeszerzési eljárást eredményesnek, az eljárás nyertesének pedig a Mezei-Vill International Kft.-t nyilvánította.

A beruházás refinanszírozásának a fedezete a megépített rendszer 12 éves (144 hónap) határozott időtartam alatt, a korszerűsítést megelőző beépített teljesítményhez képest a világítási energia költség megtakarítás.

A „Berettyóújfalu város közvilágítási rendszerének bővítése, a rendszer aktív elemeinek korszerűsítése építési-szerelési tevékenységre”tárgyú, 144 hónap időtartamú halasztott fizetést, részletfizetést tartalmazó vállalkozási szerződés, mint adósságot keletkeztető ügylet a Magyarország gazdasági stabilitásáról szóló 2011. évi CXCIV. törvény (a továbbiakban: törvény) 3. § (1) bekezdés f) pontja alá tartozik.

A törvény 10. § (1) bekezdése alapján az önkormányzat érvényesen kizárólag a Kormány előzetes hozzájárulásával köthet adósságot keletkeztető ügyletet.

Az adott évben megkötni tervezett ügyletekre vonatkozó kérelmeket legkésőbb november 20-áig be kell nyújtani, hogy a Kormány döntése után még lehetőség legyen az év vége előtt megkötni a tervezett ügyleteket.

A kérelmet az ÖNEGM (Önkormányzati Előirányzat Gazdálkodási Modul) rendszerben szereplő adatlapon kell benyújtani, melyen szerepeltetni kell:

* a saját bevételeket és fizetési kötelezettségeket a futamidő végéig (a 7. évig éves bontásban, utána összesítve),
* az ügylet típusát, futamidejét, devizanemét, továbbá,
  + a fejlesztéshez kapcsolódó ellátandó önkormányzati feladatot, a feladatot meghatározó törvényi rendelkezés megjelölésével,
  + a fejlesztési célt, a fejlesztéssel előálló kapacitás meghatározását, működési célú ügylet esetén annak célját, és
  + a fejlesztés eredményeként létrejövő tárgyi eszköz folyamatos működtetéséhez szükséges források bemutatását, a működtetésből eredő kiadásokat és bevételeket a működtetés első öt évére,
* az önkormányzat működési és fejlesztési célú, 30 napon belül, valamint 30, illetve 60 napon túl lejárt szállítói tartozásait,
* abban az esetben, ha az önkormányzat adatszolgáltatást az adott ügylet esetében nem teljesített annak ellenére, hogy arra a Gst. 10/C. § (1) bekezdése szerint kötelezett volt, akkor ennek indoklását, és
* abban az esetben, ha az önkormányzat a saját bevételét a tárgyévre vagy az azt követő évekre a megelőző évi előirányzatnál magasabb mértékben határozza meg, ennek indokolását,

Emellett csatolandó a kérelemhez:

* az ügyletet alátámasztó dokumentumok (szerződéstervezet, szerződésmódosítás és adósságmegújítás esetén az eredeti szerződés, stb.),
* az önkormányzat adott költségvetési évre vonatkozó költségvetési rendelete, határozata (amennyiben módosultak az önkormányzat ügyletre, fejlesztésre, illetve saját bevételre vonatkozó adatai és azok eltérnek a korábban benyújtott költségvetési rendeletben, határozatban szereplőktől, úgy legkésőbb a kérelem benyújtásával együtt be kell nyújtani a kérelemben szereplő adatoknak megfelelő módosított költségvetési rendeletet, határozatot is),
* ha az önkormányzat a saját bevételét a tárgyévre, vagy az azt követő évekre a megelőző évi előirányzatnál magasabb mértékben határozza meg, ennek indokolása,
* a költségvetési évet követő három évre vonatkozó költségvetési kitekintésről szóló, Áht. 29/A. § szerinti határozat,
* az önkormányzat rövid szöveges indokolással ellátott tájékoztatása
  + az ügylet szükségességéről,
  + az ügyletből finanszírozott fejlesztés szükségességéről,
  + adósságmegújító, valamint működési célú ügylet esetén az adósság újratermelődését megakadályozó önkormányzati intézkedésekről,
  + a bevezetett helyi adókról, azok mértékéről, a kedvezmények, mentességek köréről és az adómértékek, kedvezmények, mentességek időtartamáról és indoklásáról,
  + kezesség-, illetve garanciavállalás esetén a kezesség-, illetve garanciavállalással biztosított ügylet önkormányzat számára előírt feladathoz kapcsolódó felhasználásáról,
* az ügyletből – adósságmegújító hitel esetén mind az eredeti, mind az azt kiváltó ügyletből – eredő, szerződés szerint az önkormányzatot terhelő fizetési kötelezettségeket esedékesség és összeg szerint tartalmazó dokumentumok,
* az önkormányzat zárszámadásáról készült könyvvizsgálói jelentés, amennyiben ilyen készült,

A kérelem benyújtása előtt első lépésben módosítani szükséges az Önkormányzat 2018. évi költségvetési rendeletének két mellékletét, melyek az alábbiak:

1. 4. számú melléklet: ez a melléklet mutatja be az Önkormányzat által vállalt több éves kihatással járó kötelezettségvállalásokat. Ebben a mellékletben szerepel a Herpály-Team Kft. jelenleg fennálló strandhitelével kapcsolatos tőke-, illetve kamatfizetési kötelezettség, illetve egy korábbi döntés értelmében a 190.000.000 Ft-os felvenni kívánt kölcsön tőke-, illetve kamatfizetési ütemezésének bemutatása. Ez a melléklet kiegészítésre került a közvilágítás rendszer fejlesztésével kapcsolatos tőke-, illetve kamatfizetési ütemezés bemutatásával.
2. 8. számú melléklet: ez a melléklet mutatja be az Önkormányzat saját bevételeinek és az adósságot keletkeztető kötelezettségvállalásainak várható alakulását a költségvetési évre, illetve az azt követő három évre vonatkozóan. Erről külön előterjesztés is készült, mert ez lesz az úgynevezett kitekintő határozat.

Kérem a tisztelt Képviselő-testületet, hogy a költségvetési rendelet módosítását elfogadni szíveskedjenek.

Az előterjesztéshez **1 db rendelet-tervezet** tartozik.

Berettyóújfalu, 2018. november 5.

Muraközi István

polgármester

**Előzetes hatásvizsgálat**

**a 2018. évi költségvetési rendelet módosítására**

A jogalkotásról szóló 2010. évi CXXX. törvény 17. §-a értelmében a költségvetési rendeletet előkészítő jegyzőnek előzetes hatásvizsgálat elvégzésével kell felmérnie a szabályozás várható következményeit. Önkormányzati rendelet esetében az előzetes hatásvizsgálat eredményéről az önkormányzat képviselő-testületét kell tájékoztatni a rendelet elfogadását megelőzően.

**Társadalmi, gazdasági, költségvetési hatása:**

A rendeletalkotással a hatályos jogszabályi rendelkezések figyelembe vételével valósul meg Berettyóújfalu Város Önkormányzata 2018. évi költségvetési rendeletének aktualizálása. Ennek hatására a költségvetési rendeletünk a vizsgált időszak alatt bekövetkezett változásokat tételesen mutatja be mind a bevételek mind a kiadások tekintetében.

**Környezeti, egészségi hatása:**

A helyi költségvetési rendelet a város polgáraira, vállalkozásaira, szervezeti egységeire, intézményeire környezeti és egészségi hatásokat nem gyakorol.

**Adminisztratív terheket befolyásoló hatása:**

A rendeletmódosítás előkészítése, megalkotása többletfeladatokat jelent a költségvetési szervek számára.

**A rendelet megalkotásának szükségessége, a jogalkotás elmaradásának várható következményei:**

A módosított rendelettel aktualizáljuk a város költségvetését érintő bevételeket és kiadásokat mind a központi támogatások, kormányzati döntések, mind a helyi hatáskörök tekintetében. A változások átvezetését követően reálisabb képet kaphatunk a város költségvetését, s gazdálkodását illetően.

**A rendelet alkalmazásához szükséges személyi, szervezeti, tárgyi és pénzügyi feltételek:**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Berettyóújfalu, 2018. november 5.

Dr. Körtvélyesi Viktor

jegyző

**Berettyóújfalu Város Önkormányzata Képviselő-testületének**

**…./….. .(… . … .) önkormányzati rendelete**

az Önkormányzat 2018. évi költségvetéséről szóló 2/2018. (II. 23.) önkormányzati rendelet módosításáról

- TERVEZET -

Berettyóújfalu Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a Magyarország helyi önkormányzatairól szóló 2011. évi CLXXXIX. törvény 120. § (1) bekezdés a) pontjában biztosított véleményezési jogkörében eljáró Berettyóújfalu Város Önkormányzata Pénzügyi Bizottsága, a Szervezeti és Működési Szabályzatról szóló 4/2015. (II. 27.) önkormányzati rendelet 18. §-ában biztosított véleményezési jogkörében eljáró Berettyóújfalu Város Önkormányzata Humánpolitikai Bizottsága és Ügyrendi, Közrendvédelmi és Településfejlesztési Bizottsága, valamint a könyvvizsgáló véleményének kikérésével az Önkormányzat 2018. évi költségvetéséről az alábbiakat rendeli el:

* 1. **§**

A rendelet 4., 8. számú mellékletei helyébe ezen rendelet 4., 8. számú mellékletei lépnek.

* 1. **§**

Ez a rendelet 2018. november 13-án lép hatályba.

polgármester jegyző

[Költségvetési rendelet módosításának mellékletei.xlsx](https://link.berettyoujfalu.hu/20181112/K%f6lts%e9gvet%e9si%20rendelet%20m%f3dos%edt%e1s%e1nak%20mell%e9kletei.xlsx)